cyanic-selkie/wikianc huggingface dataset:
Fenija Hēmskerka
Biogrāfija
No 1930. gadu beigām līdz 1960. gadu sākumam bijusi viena no vadošajām Nīderlandes šahistēm. Desmit reizes uzvarējusi Nīderlandes sieviešu šaha čempionātos (1937, 1939, 1946, 1948, 1950, 1952, 1954, 1956, 1958, 1961). 1937. gadā Amsterdamā uzvarējusi mačā pret savu tautieti Katarinu Rodzanti ar 4½:½ in 1937, bet 1939. gadā turpat zaudējusi maču Soņai Grafai ar 0:4. Piedalījusies 1949.—50. gada Pasaules čempionātā šahā sievietēm Maskavā, kurā ierindojusies 8. vietā (uzvarēja Ludmila Rudenko). Piedalījusies arī 1952. gada pretendentu turnīrā šahā sievietēm Maskavā, kurā sasniegusi savu augstāko rezultātu, dalot 2.-3. vietu kopā ar Olgu Ignatjevu (uzvarēja Jeļizaveta Bikova), 1955. gada pretendentu turnīrā šahā sievietēm Maskavā, kurā ieņēmusi 9. vietu (uzvarēja Olga Rubcova) un 1961. gada pretendentu turnīrā šahā sievietēm Vrņačka Baņā, kurā kopā ar Frīdlu Rinderi dalījusi 15.-16. vietu (uzvarēja Nona Gaprindašvili). Pēdējo reizi Pasaules sieviešu šaha čempiones nosaukuma izcīņas ciklā piedalījusies 1967. gadā, kad pretendentu turnīrā Suboticā palikusi 13. vietā (uzvarēja Alla Kušnira). Fenija Hēmskerka četras reizes pārstāvējusi Nīderlandi sieviešu šaha olimpiādēs (1957, 1963, 1966, 1969).
Par panākumiem turnīros FIDE 1950. gadā viņai kā vienai no pirmajām piešķīra starptautiskās meistares (WIM), bet 1978. gadā - starptautiskās lielmeistares (WGM) goda nosaukumu. Apbalvota ar vienu no augstākajiem Nīderlandes apbalvojumiem - Orānijas-Nasavas ordeni (nl).
Marks Šeifele
Marks Šeifele (Mark Scheifele; dzimis ) ir kanādiešu hokejists, centra uzbrucējs. Pašlaik (2017) pārstāv NHL klubu Vinipegas "Jets".
Spēlētāja karjera
2010. gadā uzbrucējs uzsāka spēlēt Ontārio hokeja līgas kluba Berijas "Colts" rindās. Jau nākamajā sezonā Šeifele aizvadīja arī septiņas spēles Vinipegas "Jets". "Jets" sastāvā Šeifele nostiprinājās 2013.—14. gada sezonā. 2015.—16. gada sezonu Šeifele noslēdza ar 61 rezultativitātes punktiem un bija otrs komandas rezultatīvākais spēlētājs aiz Bleika Vīlera.
Kanādas hokeja izlases sastāvā spēlējis 2012. un 2013. gada Pasaules čempionātā junioriem.
Aleksandrs Albons
Aleksandrs Albons (, ; dzimis Londonā) ir britu un taizemiešu autosportists, kurš 2022. gada sezonā piedalās Formula 1 čempionātā Williams komandas sastāvā. Albonam ir Lielbritānijas un Taizemes dubultpilsonība, tomēr sacīkstēs viņš pārstāv Taizemi.
Karjera
Ar kartingu sācis nodarboties 8 gadu vecumā. 2012. gadā Albons pievienojās Red Bull junioru programmai. 2016. gada GP3 sērijas kopvērtējumā izcīnījis 2. vietu, piekāpjoties vien komandas biedram Šarlam Leklēram. Nākamās divas sezonas Albons pavadīja Formula 2 sērijā, 2018. gadā izcīnot 3. vietu kopvērtējumā. Pēc šīs sezonas Albons parakstīja līgumu ar Nissan e.dams dalībai Formula E sērijā, tomēr no šī līguma viņš tika atbrīvots, pievienojoties Formula 1 komandai Toro Rosso.
Albons kļuva par otro taizemiešu pilotu Formula 1 pēc prinča Biras. Savā otrajā karjeras sacīkstē,, Albons finišēja 9. vietā, izcīnot pirmos punktus karjerā. Pirms tika paziņots, ka Albons aizvietos Pjēru Gaslī Red Bull komandā pēc Gaslī neapmierinošā snieguma sezonas sākumā. Albons finišēja 8. vietā kopvērtējumā ar 92 punktiem. Viņš turpināja pārstāvēt Red Bull komandu arī nākamajā sezonā. Toskānas Grand Prix Albons finišēja 3. vietā, gūstot pirmo pjedestālu karjerā. Otro sezonas pjedestālu Albons izcīnīja, finišējot 3. vietā pēc tam, kad 3. vietā braucošais Serhio Peress izstājās dzinēja problēmu dēļ. Pēc šīs sezonas neapmierinošā snieguma un lielā atstatuma līdz komandas biedram Maksam Verstapenam dēļ Albons tika pazemināts par Red Bull rezerves pilotu, viņa vietā par pilotu kļūstot Peresam.
2021. gada sezonā piedalījās Deutsche Tourenwagen Masters sērijā, kā arī bija Red Bull rezerves pilots. Pirms 2022. gada sezonas Albons atgriezās pirmajā formulā, pievienojoties Williams komandai. Viņš aizstāja Džordžu Raselu un kļuva par Nikolasa Latifi komandas biedru, ar ko kopā savulaik startēja Formula 2 sacensībās.
Formula 1 rezultāti
Nefinišēja, bet tika klasificēts, jo veica vairāk kā 90% no sacīkstes.
1935. gada Latvijas čempionāts šahā
1935. gada Latvijas šaha čempionāts - 2. Latvijas šaha čempionāts.
Turnīra gaita
2. Latvijas šaha čempionāts notika Rīgā tradicionālajā Ziemassvētku brīvdienu laikā no 22. līdz 31. decembrim 1935. gadā. Gaidītā sīvā cīņa par čempiona nosaukumu starp Vladimiru Petrovu un Frici Apšenieku izpalika, jo Apšenieks cieta vairākus zaudējumus un palika tikai 4. vietā. Arī citi konkurenti nespēja apturēt Petrova uzvaras gājienu, un viņš pārliecinoši izcīnīja Latvijas čempiona titulu.
Turnīra tabula
! !! Dalībnieks !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! Punkti !! Vieta
Baldone (nozīmju atdalīšana)
Baldone var būt:
Lietus blūzs
"Lietus blūzs" ir 1982. gada latviešu padomju spēlfilma. Filmas režisors ir Oļģerts Dunkers, un tā uzņemta Rīgas Kinostudijā.
Sižets
Irisu sirsnīgi sveic dzimšanas dienā, bet ja ir jau pāri trīsdesmit un dzīvošana vienai īrētā pilsētas nomales istabiņā, nekādas svētku sajūtas nav. Strādājot veikalā Irisa satiek daudz dažādus cilvēkus. Kādudien viņas dzīvē ienāk kāds, ar kuru gribētos būt kopā. Bet izrādās, tikai līdz brīdim, kad atklājas viss, ko šis estēts un mūzikas cienītājs par sevi nav pateicis.
Fabriki (Šķilbēnu pagasts)
Fabriki ir ciems Viļakas novada Šķilbēnu pagastā. Izvietojies pagasta ziemeļos 5,7 km no pagasta centra Rekovas, 13,1 km no novada centra Viļakas un 252,7 km no Rīgas.
Apdzīvotā vieta izvietojusies pie autoceļa P45 (Viļaka—Kārsava), Ludumkas upes krastā.
Berner
Berner Oy ir Somijas daudznozaru uzņēmums, kas pieder Berneru ģimenei. Dibināts 1883. gadā. Galvenais birojs atrodas Helsinkos.
Uzņēmums sadalīts sekojošās nodaļās: Aģentūra, Sports, Plaša patēriņa preces, Augu aizsardzība un dārzkopība, Tīrīšanas līdzekļi un higiēna, Veselība un zinātne, Auto-Berner un Autopacēlāji. Ražošana izvietota rūpnīcās Heinevesi un Rajameki. Berner pieder arī meitas uzņēmumi Zviedrijā un Baltijas valstīs.
Vēsture
1883. gadā norvēģis Sērens Berners (Sören Berner) Helsinkos dibināja savu uzņēmumu, lai importētu siļķes no Stavangeres. Kad tirdzniecība pieauga, viņš vairumtirdzniecībā sāka piedāvāt arī citas zivis, kā arī delikateses: marcipānu, lakricu, rozīnes un kafiju.
1920. gados uzņēmums sāka papīra eksportu. 1930. gados Berner sāka importēt mākslīgo mēslojumu lauksaimniecībai. Vēlāk sāka importēt arī cita veidu produkciju.
1950. gados uzņēmums pievērsās kosmētikai. Tika atvērta pirmā rūpnīca Hertoniemi, Helsinku tuvumā. 1960. gados uzcelta tehnoloģiskās ķīmijas rūpnīca un sākts automašīnu imports. 1970. gados Berner izveidoja sporta nodaļu, piedāvājot produktus aktīvajai atpūtai; izveidota pārtikas produktu nodaļa un autopacēlāju nodaļa.
1980. gados uzņēmums sāka virtuves tīrīšanas līdzekļu biznesu, nopērkot uzņēmumu Facotek Ky. 1990. gados Berner no Alko iegādājās mazgāšanas, kopšanas un dezinfekcijas līdzekļu biznesu. No Sareko Agro nopirkts augu aizsardzības bizness. 1994. gadā Igaunijā dibināts meitas uzņēmums Berner Eesti Oü, kas nodarbojas ar produkcijas izplatīšanu Baltijas valstīs, galvenokārt ar augu aizsardzības līdzekļiem. 1998. gadā no Instrumentarium nopirkts kosmētikas uzņēmums Bergenheim Yhtiöt.
2001. gadā Berner no Unilever nopirka LV kosmētikas biznesu. 2001. gadā nopirkts Zviedrijas augu aizsardzības līdzekļu vairumtirgotājs Gullviks (to vēlāk apvienoja ar Bröderna Berner Handels AB). 2004. gadā no Noiro (tagad Lumene) nopirkta kosmētikas līnija Herbina. 2005. gadā Berner nopirka gumijas apavu uzņēmumu Nokian Jalkineet, kurš 1990. gadā bija atdalīts no Nokia. 2007. gadā no Altia nopirkts Rajamäen etiķa bizness.
2008. gadā tika nolemts visas loģistikas operācijas apvienot vienā centrā Viinikkala Vantā. Centrs tika atvērts 2009. gada 14. janvārī. 2009. gadā iegādāts Konstrumed Oy, kas pievienots Veselības un zinātnes nodaļai.
Lāčaunieki
Lāčaunieki (ltg) ir ciems Balvu novada Bērzpils pagastā. Atrodas pagasta austrumu daļā 9 km no pagasta centra Bērzpils, 44 km no novada centra Balviem un 239 km no Rīgas.
Apdzīvotā vieta atrodas netālu no autoceļa V489 (Tilža–Bērzpils), Skujatnes upes krastā.
Agdama
Agdama (az) ir pamesta pilsēta Azerbaidžānas rietumu daļā, formālā Agdamas rajona administratīvais centrs. Administratīvi tā ir daļa no Askeranas pilsētas, kura atrodas 10 km attālumā.
2010. gada novembrī Kalnu Karabahas Republikas valdība paziņoja, ka pilsētai piešķirts jauns nosaukums Akna (hy).
Vēsture
Pilsēta dibināta 19. gadsimta sākumā un Azerbaidžānas PSR laikā piedzīvoja ievērojamu izaugsmi, 1989. gadā tajā dzīvoja ap 28 000 iedzīvotāju. 1993. gada jūlijā Kalnu Karabahas kara laikā pilsētu ieņēma armēņu karaspēks. Smagās kaujas lika visiem iedzīvotājiem pamest pilsētu un doties bēgļu gaitās uz austrumiem. Ieņēmuši pilsētu, Kalnu Karabahas Republikas spēki iznīcināja lielu pilsētas daļu, lai mazinātu iedzīvotāju vēlmi atgriezties. Turpmāko gadu laikā pilsēta vēl vairāk cieta no tuvējās apkaimes iedzīvotāju marodierisma darbībām, savācot izmantojamos būvmateriālus. Šobrīd pilsēta ir gandrīz sagruvusi un nepadzīvota. Viens no izņēmumiem ir pilsētas mošeja, kas ir saglabājusies, bet netiek izmantota.
FC Gandzasar
FC Gandzasar Kapan ir Armēnijas futbola klubs no Kapanas, pašlaik spēlē Armēnijas Premjerlīgā. 2018. gadā uzvarēja Armēnijas kausa izcīņā. Labākais panākums līgā ir otrā vieta 2016.—2017. gada sezonā.
Kundziņu ezers
Kundziņu ezers (arī Rūdolfa ezers) ir ezers Tukuma novada Džūkstes pagasta dienvidaustrumu daļā. Grāvis savieno ezeru ar Jāņukroga grāvi.
Lancenieku dzirnavu ezers
Lancenieku dzirnavu ezers (arī Lanciņu dzirnavezers, Pienavas dzirnavezers) ir uz Džūkstes upes uzstādināta mākslīga ūdenstilpe Tukuma novada Džūkstes pagasta centrālajā daļā.
Dibens - dūņains. Krasti - slīpi, rietumos - stāvi. Ezeru caurtek Džūkste uz Kauguru kanālu. Ūdens krāsa - brūnūdens. Makrofīti - niedres, meldri, kalmes, kosas, velna rutki, lēpes, abinieku sūrenes, peldošās, krokainās un spožās glīvenes, raglapes, ūdensgundegas, avotsūnas. Ezerā dzīvo līdakas, līņi, karūsas, asari un raudas. Pie ezera atrodas Lancenieki.
Dariušs Latka
Dariušs Latka (pl; dzimis ) ir bijušais Polijas futbolists (pussargs), kas no 2014. gada līdz 2015. gadam pārstāvēja Latvijas futbola Virslīgas klubu FK Jelgava.
Sasniegumi
FK Jelgava:
Kerola Lombarda
Kerola Lombarda (en; dzimusi, mirusi ) bija amerikāņu aktrise.
Jans Huss
Jans Huss (cz; ; dzimis 1369. gadā, miris 1415. gada 6. jūlijā), bieži saukts arī Jānis Huss, bija čehu priesteris, filozofs un Kārļa Universitātes rektors Prāgā. Huss tiek uzskatīts par pirmo baznīcu reformistu, vēl pirms Lutera, Kalvina un Cvinglija.
Viņa mācība rosināja reformāciju, tā kļuva par pamatu protestantisma tradīcijām, kā arī lielā mērā Rietumu civilizācijas kultūrvēsturiskai kopībai.
Kerola Lombarda
Kinoaktrises karjera
Pazīstama ar lomām ekscentriskajās komēdijās 1930. gados. Filmējusies tādās filmās kā My Man Godfrey (1936), Nothing Sacred (1937), Made for Each Other (1939), To Be or Not to Be (1942). Par lomu filmā My Man Godfrey tika nomināta Amerikas Kinoakadēmijas balbai kā labākā aktrise. 1930. gadu beigās bija augstāk apmaksātā aktrise Holivudā ar 500 tūkstošiem ASV dolāru lieliem ieņēmumiem (šī summa vairākas reizes pārsniedza ASV prezidenta atalgojumu).
Jans Huss
Jaunības gadi
Jaunībā Huss devās uz Prāgu, kur viņš pelnīja iztiku dziedot un kalpojot baznīcās. Viņš uzcītīgi mācījās, 1393. gadā ieguva bakalaura grādu Prāgas Universitātē un 1396. gadā maģistra grādu. 1400. gadā tika iesvētīts par priesteri, kļuva par rektoru universitātē (1402-1403).
Husu uzskata par 1406. gadā sarakstītās De orthographia bohemica autoru. Šai darbā izveidota čehu rakstība ar diakritiskajām zīmēm. Modificētu Husa alfabētu lieto arī Latvijā.
Reformācija
Huss bija protestantisma priekštecis, viņa mācībām bija liela ietekme Eiropas valstīs. Reformistus atbalstīja Bohēmijā. Ar Bohēmijas karaļa atbalstu čehu reformisti universitātē guva virsroku, un vācieši bija spiesti pārcelties uz citām universitātēm.
Huss un viņa piekritēji iedvesmojās no angļu reformatora Džona Viklifa teoloģijas un filozofijas, īpaši no viņa neoplatoniskām mācībām par Dievu. Huss uzskatīja, ka Svētā Trīsvienība ir augstākā autoritāte, kurai pakļauta baznīca. Baznīcas autoritāte ir spēkā tikai tad, ja tā pārstāv Dieva patiesību. Patiesība ir Husa mācības galvenais jēdziens: tā pastāv vienīgi Kristū un tai ir spēks atbrīvot cilvēku no grēka.
Husu tiesāja par ķecerību pret Katoļu Baznīcu un viņam piesprieda nāvessodu sadedzinot uz sārta. nāvessods tika izpildīts, viņš tika sadedzināts uz sārta Konstancā.
Pēc nāves
Pēc Jana Husa nāves 1415. gadā viņa sekotāji (zināmi kā husīti) sacēlās pret saviem katoļu valdniekiem. 1419. gadā pāvests Martins V izsludināja krusta karu pret husītiem. Husīti uzvarēja divus no pieciem krusta kariem, taču vēlāk sašķēlās un tika uzvarēti. Tomēr vēl pēc gadsimta 90% Čehijas iedzīvotāju bija Husa mācības sekotāji.
Diburdjē
Diburdjē (fr) bija franču riteņbraucējs. Startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš startēja priekšsacīkšu kārta braucienā, kur nebija starp trim labākajiem sportistiem, kas kvalificējās nākamajai kārtai, un turpmāko cīņu neturpināja.
Kerola Lombarda
Kinoaktrises karjera
Jau ilgi pēc nāves, 1960. gadā Lombardai piešķīra zvaigzni Holivudas Slavas alejā. 1999. gadā Amerikas Kinoinstitūta sarakstā AFI 100 gadi... 100 zvaigznes Lombarda tika ierindota 23. vietā starp visu laiku izcilākajām sieviešu kārtas zvaigznēm.
Personīgā dzīve
1931. gadā Lombarda apprecējās ar aktieri Viljamu Pauelu, bet 1933. gadā izšķīras. 1939. gadā pēc viņa apprecējās ar aktieri Klārku Geiblu. Abi viens otrā bija atraduši savu īsto mīlestību, bet 1942. gada 16. janvārī Lombarda gāja bojā aviokatastrofā. Viņa bija devusies līdzekļu vākšanas braucienā uz savu dzimto Indiānas štatu, savācot 2 miljonu dolārus par kara laika obligācijām. Viņu braucienā pavadīja viņas māte un MGM studijas pārstāvis Oto Vinklers. Lombarda gribēja atpakaļceļā doties ar lidmašīnu, lai ātrāk atgrieztos mājās, bet viņas māte un Vinklers baidījās lidot un gribēja braukt ar vilcienu. Lombarda piedāvāja pieņemt lēmumu, metot monētu, un liktenīgā izvēle krita uz atgriešanos ar lidmašīnu. Lidmašīna ietriecās kalnā un visi 22 pasažieri un apkalpes locekļi gāja bojā.
Hidropārvads
Hidropārvads ir mehāniska ierīce, kurā darba veikšanai tiek izmantots šķidrums. Bieži izmanto smagās tehnikas iekārtās, piemēram, zemes rakšanas mašīnās. Hidrauliskais šķidrums iekārtā tiek sūknēts cauri hidrauliskajiem motoriem un cilindriem. Šķidrumu kontrolē ar regulējošiem vārstiem tieši vai automātiski, plūsmu novadot pa caurulēm.
Hidrauliskās sistēmas, tāpat kā pneimatiskās sistēmas, balstās uz Paskāla likumu, kas nosaka, ka piemērojot spiedienu šķidrumam slēgtās sistēmas iekšienē, šis spiediens izplatās vienādi visos virzienos. Hidrauliskajā sistēmā visbiežāk izmanto nesaspiežamu šķidrumu, nevis saspiestu gāzi.
Apraksts
Tātad hidropārvads ir enerģētiska iekārta jaudas pārvadīšanai no vienas vārpstas uz otru, par starpelementu izmantojot šķidrumu. Hidropārvada galvenās sastāvdaļas ir centrbēdzes sūkņa darbarats, kas nostiprināts uz dzenošās vārpstas, un reaktīvās (radiāliaksiālās) turbīnas darbarats uz dzenamās vārpstas. Abu mašīnu darbarati atrodas tuvu (atstarpe 3...10 mm), lai iespējami sama¬zinātu hidrauliskos zudumus.
Horizon (albums)
Horizon ir amerikāņu popgrupas The Carpenters sestais albums. Pēc tam, kad pieci albumi pēc kārtas sasniedza augstāko punktu ASV pirmajā pieciniekā, Horizon pārtrauca šo skrējienu, sasniedzot tikai 1. vietu. 13. RIAA albumam ir piešķirts platīna sertifikāts par sūtījumiem 1 miljona kopiju apjomā. Tas bija īpaši veiksmīgs Apvienotā Karaliste un Japānā, ierindojoties topu virsotnēs un kļūstot par vienu no 1975. gada vislabāk pārdotajiem albumiem šajās valstīs. Horizon sasniedza arī nr. 3 Jaunzēlandē, Nr. 4 Kanādā un Nr. 5 Norvēģijā.
Hidropārvads
Apraksts
Tātad sūkņa darbarats pārveido dzinēja mehānisko enerģiju šķidruma hidrauliskajā, galvenokārt kinētiskajā enerģijā, bet, šķidruma plūsmai iedarbojoties uz turbīnas lāpstiņām, enerģija tiek atdota turbīnai (dzenamajai vārpstai). Hidropārvada galvenā pozitīvā īpašība ir elastīga jaudas pārvadīšana un automātiska pārvadāmā momenta izmaiņa. Hidroparvadu, kas spējīgs izmainīt tikai dzenamās vārpstas rotācijas ātrumu, neizmainot pārvadāmā momenta lielumu, sauc par hidrosajūgu jeb hidrodinamisko sajūgu.
Ja vienlaikus ar rotācijas ātrumu var izmainīties arī pārvadāmais griezes moments, šādu iekārtu sauc par hidotransformatoru jeb hidrodinamisko transformatoru.
Leņķisko ātrumu starpības dēļ abos sajūga darbaratos uz šķidruma daļiņām darbojas dažādi centrbēdzes spēki, kas rada spiediena starpību starp darbaratiem.
Sūkņa attīstītais spiediens ir lielāks nekā attiecīgais spiediens turbīnā. Šīs spiediena starpības rezultātā sajūga ass šķērsgriezumā rodas šķidruma riņķveida kustība virzienā no sūkņa darbarata uz turbīnas darbaratu. Starp sūkņa un turbīnas darbaratiem noslēgtās šķidruma kustības rašanās nodrošina griezes momenta pārnešanu no dzenošās uz dzenamo vārpstu.
Hidrotransformatoru lieto enerģijas pārvadīšanai un pārveidošanai starp divām vārpstām. Hidratransformatorā sūkņa darbaratu griež mehānisks dzinējs, un caur šo darbaratu plūstošais šķidrums nonāk turbīnas darbaratā, kas rotē ar ievērojami mazāku leņķisko ātrumu. Kad sūkņa radītā hidrauliskā enerģija ir patērēta turbīnā, šķidrums caur nekustīgu lāpstiņu reaktoru atgriežas sūknī un darba process sākas no jauna.
Nekustīgās reaktora lāpstiņas izmaina kustības daudzuma momentu starp sūkņa un turbīnas darbaratiem, kas rada leņķiskā ātruma un turbīnas griezes momenta maiņu.
Tā kā eksistē nekustīgais reaktors, tad hidrotransformatora turbīnas leņķiskais ātrums izmainās atkarībā no slodzes momenta un izmainās arī pārvadāmo momentu attiecība.
Hidrosajūgos un hidrotransformatoros par darba šķidrumu lieto dažādas minerāleļļas un to maisījumus.
Darba šķidrumam jābūt ar antikorozijas īpašibām, labām antifrikcijas īpašībām un ar nelielu viskozitāti. Visvairāk tiek lietotas vieglās smēreļļas, spolīšeļļa, turbīneļļa un arī dīzeļdegviela.
Ekonometrija
Ekonometrija ir matemātikas, statistikas un skaitļošanas metožu izmantošana ekonomikas datu apstrādei, tādējādi empīriski apstiprinot ekonomikas fenomenus un sakarības. Rangnars Frišs pirmais nosauca šo nozari par ekonometriju. Ekonometrija ir gan teorētiska zinātne, gan profesija, kuras pakalpojumus izmanto dažādiem uzņēmējdarbības un administratīvajiem mērķiem.
Rīmaržova
Rīmaržova (cz) ir pilsēta Čehijā, Morāvijas-Silēzijas apgabala Bruntālas apriņķī.
Cilvēki
Rīmaržova ir futbolista Tomāša Ujfaluši (Tomáš Ujfaluši, 1978) dzimtā pilsēta.
Juris Mežiņš
Dzīvesgājums
Dzimis 1886. gada 22. janvārī Raņķu pagastā zemnieka Jura Mežiņa ģimenē. 1904. gadā uzņemts Latvijas Sociāldemokrātiskajā Strādnieku partijā (LSDSP), 1905. gada revolūcijas laikā darbojās Kurzemes un Rīgas sociāldemokrātu organizācijās.
1908. gadā Mežiņu apcietināja un līdz 1912. gadam viņš atradās ieslodzījumā, pēc tam izsūtījumā Sibīrijas Jakutskas apgabalā. Pēc Februāra revolūcijas atgriezās dzimtenē, bija Iskolata prezidija loceklis un sekretārs (1917). Pēc Vācijas karaspēka ienākšanas Latvijā 1918. gadā devās bēgļu gaitās uz Krieviju, bija Maskavas padomes izpildkomitejas loceklis. Latvijas brīvības cīņu laikā 1919. gadā ieradās Rīgā, darbojās Latvijas Komunistiskās partijas centrālkomitejā un Latvijas Centrālajā izpildkomitejā (LCIK), bija Padomju Latvijas armijas, vēlāk padomju 15. un 13. armijas Revolucionārās kara padomes loceklis.
Pēc atkāpšanās uz Krieviju 1920. gadā tika iecelts par Dzelzceļa kara revolucionārā kara tribunāla priekšsēdētāju, pēc Krievijas pilsoņu kara beigām bija Kaspijas jūras transporta pārvaldes komisārs (1921—1922), vēlāk PSRS Satiksmes ceļu tautas komisariāta administratīvās pārvaldes priekšnieks, Permas dzelzceļa priekšnieks (1926—1929), dzelzceļa karaspēka atsevišķā korpusa komandieris (1932). Lielā terora laikā 1937. gada 21. septembrī tika apcietināts sakarā ar apvainojumiem kaitniecībā un un dalībā pretpadomju teroristiskā organizācijā. 1937. gada 25. novembrī PSRS Augstākās tiesas Kara kolēģija viņam piesprieda nāvessodu, nošauts 1937. gada 25. novembrī, līķis sadedzināts Maskavas Donas kapsētas krematorijā (Донской крематорий). 1956. gadā reabilitēts.
Karloss Bokanegra
Karloss Bokanegra (en, dzimis ) ir bijušais ASV futbolists, spēlējis aizsarga pozīcijā, bijis ASV futbola izlases dalībnieks, sešus gadus bijis arī izlases kapteinis.
Divas reizes ticis atzīts par MLS gada labāko aizsargu. Pārstāvējis komandas ASV, Anglijā, Francijā, Skotijā un Spānijā.
ASV futbola izlasi pārstāvējis 2006. un 2010. gada FIFA Pasaules kausā, kā arī četros CONCACAF Zelta kausa finālturnīros. No 2007. līdz 2012. gadam bijis izlases kapteinis.
Sasniegumi
Chicago Fire
ASV
Individuālie sasniegumi
Latvijas futbola izlase 2014. gadā
'''Latvijas futbola izlase 2014. gadā''' aizvadīja astoņas spēles, no kurām izcīnīja trīs uzvaras, tikpat reizes zaudēja, bet divās spēlēja neizšķirti.
Sezonu Latvijas izlase uzsāka, kad Maķedonijas galvaspilsētā Skopjē tikās ar Maķedonijas futbola izlasi un zaudēja ar 1-2.
1981. gada laikapstākļi Latvijā
Šajā lapā ir apkopoti '''1981. gada laikapstākļi Latvijā.'''
Latvijas futbola izlase 2014. gadā
Maijā Liepājā un Ventspilī notika Baltijas kausa turnīrs, kura pirmajā spēlē Latvija pēcspēles sitienos ar 4-2 uzvarēja Igauniju. Ar to pietika lai iekļūtu finālā, kur Latvija ar 1-0 uzvarēja Lietuvu un kļuva par kausa ieguvējiem.
1981. gada laikapstākļi Latvijā
Gada notikumi
Janvāra beigās un februāra pirmajā pusē laika apstākļus Baltijā noteica cikloni, kas no Atlantijas okeāna gāja pāri Skandināvijai un atnesa līdzi siltu un mitru okeāna gaisu. Diennakts vidējā gaisa temperatūra bija augstāka par ilggadējo vidējo normu. Februāra vidū virs Eiropas ziemeļiem arktiskā gaisa masās izveidojās anticiklons. Augstā spiediena joslā, kas slīdēja pāri Skandināvijai un Lielbritānijai, tas savienojās ar Azoru salu anticiklonu. Anticikloni atspieda Atlantijas okeāna ciklonus uz ziemeļiem (to ceļš veda pāri Islandei un Spicbergenai uz Jauno Zemi). Virs Baltijas vējš sāka pūst austrumu virzienos. Ar austrumu plūsmām Latvijā nokļuva arktiskās gaisa masas.
Latvijas futbola izlase 2014. gadā
Septembrī ar spēli pret Kazahstānu sākās 2016. gada Eiropas čempionāta kvalifikācijas turnīrs. Šajā mačā Latvija nospēlēja neizšķirti 0-0. 10. oktobrī Rīgā Latvijas izlase spēlēja ar Islandes izlasi un zaudēja ar 0-3, bet 13. oktobrī nospēlēja neizšķirti 1-1 ar Turcijas izlasi. Gada pēdējā spēlē 16. novembrī Latvijas izlase tikās ar Nīderlandes futbola izlasi un zaudēja ar 0-6.
1981. gada laikapstākļi Latvijā
Janvāris
Gada pirmajā nedēļā Latvijas teritorijā iestājās stabila ziema. Kļuva stipri aukstāks. Gaisa vidējā diennakts temperatūra par 4 līdz 5 grādiem bija zem normas. Atsevišķos rajonos termometra dzīvsudraba stabiņš noslīdējis līdz −22, −24 grādiem. Sniega segas biezums republikā bija 8 līdz 15 centimetri, Gaiziņkalnā apmēram 10 centimetru. Ledus biezums 15 līdz 25 centimetri. Lielās ūdenskrātuvēs ūdens sāka aizsalt. Tik krasa laika apstākļu maiņa tika skaidrota ar pārmaiņām gaisa cirkulācijā. 1980. gada decembrī Baltijā ieplūda silts, mitrs Atlantijas gaiss, bet janvāra sākumā rietumu vēji atkāpās ziemeļu vēju priekšā. Tas nozīmē, ka Skandināvijā ieplūda ļoti aukstais Arktikas baseina gaiss.
Februāris
Mēneša otrajā nedēļā Atlantijas cikloni joprojām saimniekoja Baltijā. Tomēr tiem bija dažāds raksturs. Pirmais no tiem ļoti dziļš ar spiedienu centrā 730 milimetri dzīvsudraba stabiņa nāca no Islandes un bija agresīvs. Tas virzījās vētraini, savā ceļā izraisīdams stiprus sniegputeņus, rietumu un ziemeļrietumu viesujvējus. Otrs ciklons, aizsācies virs Ziemeļjūras, bija mazāk aktīvs un sevišķas nepatikšanas nesagādāja. Vidējā gaisa temperatūra februāra pirmajā dekādē visā republikā bija ap 0 grādiem. Tas ir par 5 līdz 7 grādiem virs klimatiskās normas. Baltijas jūras piekrastē sniegs praktiski bija nokusis, savukārt pārējā teritorijā tās biezums bija tikai 10 līdz 30 centimetri un vienīgi Ērgļos un Gaiziņkalnā līdz 50 centimetriem.
Marts
Marta sākums bija neparasti auksts. Diennakts vidējā gaisa temperatūra bija par 4 līdz 5 grādiem zem normas. Nakts stundās dzīvsudraba stabiņš termometrā noslīdēja līdz –13 vai pat līdz –18 grādiem, bet republikas ziemeļaustrumos līdz –21 grādam. Tāds intensīvs sals parasti vērojams pašā ziemas vidū. Dienas stundās saules spilgto staru iespaidā gaiss sasila līdz 0, reizēm līdz +1 grādam. Sniega segas biezums bija 10 līdz 25 centimetri, Madonā 35, Gaiziņkalnā un Ērgļos 51. Salu izraisīja un laiku noteica anticiklons. Republikā ieplūda ledains Arktikas gaiss.
Marta vidū virs Barenca jūras izveidojās anticiklons, kurš aptvēra Skandināviju un Baltiju — izplatījās aukstā arktiskā gaisa masas.
Aprīlis
Aprīļa otrajā pusē Latvijā pieturējās auksts laiks. Naktī temperatūra bija —1 līdz —6 grādi, dažās naktīs līdz —8 grādiem. Dienā no 0 līdz +5 grādiem. Diennakts vidējā gaisa temperatūra par 3 līdz 8 grādiem bija zem normas. Cikloni no Atlantijas pārvietojās pāri Norvēģu jūrai un Ziemeļjūrai, pēc tam uz Krievijas Eiropas teritorijas centrālajiem rajoniem. Ciklonu aizmugurē mūsu rajonos ieplūda arktiskā gaisa masas, bet aukstuma frontes izraisīja nokrišņus sniga slapjš sniegs. Republikas rietumos atkal izveidojusies sniega sega vietām līdz 10, 11 centimetru. Aukstā laika dēļ palēninājās pavasara procesi dabā. Tomēr ledus Rīgas jūras līcī siltā laika ietekmē aprīļa sākumā un tāpēc, ka dienā temperatūra bija plusos, bija izkusis. Virs Grenlandes izveidojās plašs ciklons, kas aizšķērsoja ceļu cikloniem no Atlantijas uz Eiropu. kuri varētu Latvijai atnest okeāna siltumu. Aukstais gaiss, kas ieplūda mūsu rajonos, pamazām sasila.
Jūlijs
Jūlija visstiprākās vēja brāzmas Austrumlatvijā — Priekuļi, 28 m/s.
Oktobris
Līdzās 1966. gadam, līdz šim reģistrētās absolūti maksimālās gaisa temperatūras oktobrī ir no 21 līdz 25 grādiem un ir uzstādītas 1981. gadā.
Decembris
Novembra beigās un decembra sākumā laiku Baltijā joprojām noteica cikloni. Radušies Atlantijā, tie uz kontinentu atnesa relatīvi siltu un mitru gaisu, tāpēc temperatūra Latvijā rudens beigās un pašā ziemas sākumā bija 0,5—1 grāds virs vidējā daudzos gados novērotā lieluma (normas). Bieži bija nokrišņi, lija lietus un sniga slapjš sniegs. Kopumā rudens Baltijā bija silts un mitrs. 1980. gadā novembra beigās Latvijas austrumu rajonos jau bija izveidojusies sniega sega un augsne bija sasalusi 15—20 centimetru dziļumā, bet 1981. gadā stabilas sniega segas vēl nebija izveidojusie un augsne nebija sasalusi. No Atlantijas uz Skandināviju aizvirzījies dziļš ciklons.
Jau kopš piemās dekādes vidus Latvijā valdīja īsta ziema. Sniega segas biezums atsevišķos rajonos bija 20—27 centimetri (Priekulē 27, Alūksnē 21, Ventspilī 19 centimetri). Upēs veidojas ledus. Gaisa temperatūra bija no –1 grāda līdz +2 grādiem, naktī no 0 līdz –5 grādiem. Atmosfēras procesi attīstījās tādā veidā, ka uz Baltiju virzījās mazaktīvi cikloni no Skandināvijas, bet 7. decembrī virs Dānijas izveidojās diezgan dziļš ciklons, kas, pārvietodamies uz austrumiem, radīja vēja pastiprināšanos lielākajā daļā republikas rajonu līdz 15—20 metriem sekundē, sniga sniegs un puteņoja. Ciklons strauji aizvirzījās uz ziemeļaustrumiem. Rietumu vējus nomainīja ziemeļu vēji, kas Baltijā atnesa auksto arktisko gaisu. Gaisa temperatūra ievērojami pazeminājās: dienā līdz –2, –7 grādiem, naktī līdz –8, –13 grādiem. Atsevišķos rajonos līdz –19, –22 grādiem.
No decembra sākuma ziema Padomju Savienības Eiropas teritorijā un Baltijā nostiprināja savas pozīcijas. Visu šo laika posmu pieturējās auksts laiks, bagātīgi sniga un puteņoja. Pamazām palielinājās sniega segas biezums. Republikas austrumos tas vietām sasniedza 45 centimetrus. Otrās dekādes beigās tika reģistrēta viszemākā gaisa temperatūra. Naktī uz 18. decembri tā pazeminājās līdz –24 grādiem. Vēji krasi mainīja virzienu, bet kopumā pārsvarā pūta austrumu vēji, kas veicināja aukstā kontinentālā gaisa ieplūšanu Latvijā.
Laikapstākļu statistika Rīgā
Kopumā gada laikā Rīgā tika novērots šādas atmosfēras parādības:
Gabačova
Gabačova ir ciems Viļakas novada Šķilbēnu pagastā. Izvietojies pagasta ziemeļrietumos 8,6 km no pagasta centra Rekovas, 21,1 km no novada centra Viļakas un 245,5 km no Rīgas.
Apdzīvotā vieta atrodas nomaļus no valsts autoceļiem, Rikas upes krastos.
Džeikobs Truba
Džeikobs Truba (Jacob Trouba; dzimis ) ir amerikāņu hokejists, aizsargs. Pašlaik (2022) spēlē Nacionālās hokeja līgas vienībā Ņujorkas "Rangers", kur kopš 2022. gada pilda kaprteiņa funkcijas.
Spēlētāja karjera
Profesionāļa karjeru Truba sāka 2013.—14. gada sezonā, spēlējot NHL kluba Vinipegas "Jets" rindās. 2018.—19. gada sezonā ar 50 rezultativitātes punktiem Truba bija komandas rezultatīvākais aizsargs. 2019. gada jūnijā tika aizmainīts uz Ņujorkas "Rangers".
Hals Finijs
Harolds Tomass Finijs II (, dzimis, miris ) bija amerikāņu programmētājs. Karjeras pirmsākumos bija vadošais programmētājs vairāku datorspēļu izstrādē. 1991. gadā kļuva par otro algoto PGP Corporation darbinieku pēc Fila Zimmermana. 2004. gadā radīja pasaulē pirmo praktiski izmantojamu darba pierādījuma sistēmu. Viņš bija arī viens no pirmajiem kriptovalūtas Bitcoin lietotājiem un bija pirmais, kas saņēma Bitcoin pārskaitījumu no Satoši Nakamoto.
Džeikobs Truba
Spēlētāja karjera
ASV hokeja izlases sastāvā spēlējis 2013. gada Pasaules čempionātā, 2014. gada Pasaules čempionātā un 2017. gada Pasaules čempionātā.
Aņhui
Aņhui province ir viena no Ķīnas 22 provincēm. Province atrodas Lielajā Ķīnas līdzenumā. Robežojas ar Djansu, Džedzjanu, Dzjansji, Hubei, Henaņu un Šaņdunu. Provinces administratīvais centrs un lielākā pilsēta ir Hefei. 2010. gadā Aņhui provincē dzīvoja 59,5 miljoni iedzīvotāju, no kuriem 99% ir haņi, 0,6% — hueji, 0,4% — citi.
Daugavpils Novadpētniecības un mākslas muzejs
Daugavpils Novadpētniecības un mākslas muzejs ir muzejs Daugavpilī. 2018. gadā tas bija apmeklētākais muzejs Latgalē ( reizes).
Vēsture
Pirmās idejas par muzeja izveidi izteica jau 1925. gadā. 1926. gadā vēsturnieks un Daugavpils pilsētas domes deputāts Boļeslavs Brežgo aktualizēja jautājumu par Latgales novada muzeja izveidi. Kā pamats muzejam bija Daugavpils Skolotāju institūta savāktā arheoloģijas un etnogrāfijas priekšmetu kolekcija. 1933. gadā mākslinieks, pedagogs un arheologs Oskars Kalējs Daugavpils Valsts skolotāju institūta telpās atklāja Latgales tautas mākslas izstādi. notika Valsts vēstures muzeja Daugavpils nodaļas atklāšana. Muzeja atradās divstāvu ēkā Saules ielā 5/7. Pirmais muzeja direktors bija tā izveidotājs Oskars Kalējs.
Pirmajos gados muzeja ekspozīcija iepazīstināja apmeklētājus ar Dvietes un Lubāna krastos un Jersikas pilskalnā atrastajiem arheoloģiskajiem izrakumiem, novada tautastērpiem un keramiku. pirms Latgales dziesmu svētkiem notika muzeja paplašinātās ekspozīcijas atklāšana. Papildus vēstures ekspozīcijai bija apskatāma arī mākslas galerija.
Muzejs vairākas reizes mainīja savu atrašanās vietu līdz 1959. gadā tas ievācās tagadējās jūgendstila ēkas telpās Rīgas ielā 8. 1967. gadā muzejam pievienoja blakus esošo divstāvu namu, kur izveidoja kultūrvēstures ekspozīcijas turpinājumu un izstāžu zāli. Vēlāk abas ēkas tika savstarpēji savienotas.
Muzeja atrašanās vieta
Muzejs atrodas Daugavpilī, Rīgas ielā 8 un Muzeja ielā 7, ēkas savā starpā ir savienotas.
Ēku komplekss būvēts 19. gadsimta beigās vai 20. gadzimta sākumā. 1918. gadā ēku izmantoja vācu karaspēks. 1920. gadā ēkā atradās Latgales apgabala pārvalde. Šā gada 9. aprīlī Rainis un Aspazija atgriežoties no emigrācijas, atpūtās Latgales apgabala priekšnieka dzīvoklī. Šim notikumam veltīta piemiņas plāksne pie ieejas muzejā. No 1921. līdz 1940. gadam ēkā atradās Zemgales divīzijas štābs, intendantūra un citi resora dienesti. No 1941. līdz 1944. gadam ēka kalpoja kā kara hospitālis, bet pēc kara to izmantoja kā dzīvojamo ēku. Kopš ēkā atrodas Daugavpils Novadpētniecības un mākslas muzejs.
Vieglatlētika 1900. gada vasaras olimpiskajās spēlēs — 60 metri vīriešiem
Olimpiskais pjedestāls šajā disciplīnā bija līdzīgs kā 100 metru disciplīnā, kas notika dienu iepriekš. Zelta medaļu, ar rezultātu 7.0 sekundes, izcīnīja ASV sportists Alvins Krencleins. Sudraba medaļu ieguva ASV sportists Volters Tjūksberijs, bet bronzas medaļu Austrālijas sportists Stens Roulijs. Viņi abu fināla rezultāti precīzi diemžēl nav fiksēti.
Pirmo olimpisko rekordu šajā disciplīnā uzstādīja ASV sportists Alvins Krencleins, Viņs uzstādītais rekords šajā disciplīnā bija 7.0 sekundes.
Pārstāvētās valstis un sportisti
60 metru sacensībās startēja 10 sportisti no 6 valstīm.
Nilss Strembergs
Nilss Strembergs (sv), arī Nilss Štrombergs (de, 1646—1723) bija Zviedrijas karavadonis, grāfs, Zviedru Igaunijas ģenerālgubernators (1706—1709), Zviedru Vidzemes ģenerālgubernators, vadīja Rīgas aizstāvēšanu (1709—1710).
Dzīvesgājums
Dzimis Jenšēpingā pilsētas tiesneša un pastmeistara Jona Bratmana un viņa sievas Kristīnes ģimenē. 1671. gadā viņš iestājās Nīderlandes armijā, 1674. gadā viņu kopā ar brāļiem iecēla dižciltīgo kārtā un piešķīra Stremberga (Strömberg) uzvārdu. Pēc atgriešanās Zviedrijā 1689. gadā viņu iecēla par Skaraborgas pulka komandieri, 1690. gadā viņš salaulājās ar Annu Katrīnu Flemingu.
Jaunais Zviedrijas karalis Kārlis XII 1697. gadā viņu paaugstināja par ģenerālmajoru un nosūtīja uz Zviedru Pomerāniju, 1699. gadā Strembergam piešķīra barona titulu. Lielā Ziemeļu kara sākumā viņš piedalījās zviedru karagājienā uz Poliju, 1703. gadā viņu paaugstināja par ģenerālleitnantu, 1705. gadā par ģenerāli, 1706. gadā piešķīra grāfa titulu un iecēla par Zviedru Igaunijas ģenerālgubernatoru. Kad pēc zaudētās Poltavas kaujas 1709. gadā Zviedru Vidzemes ģenerālgubernators Ādams Lēvenhaupts nokļuva krievu gūstā, ģenerāli Strembergu iecēla par Vidzemes ģenerālgubernatoru un Rīgas cietokšņa komendantu.
Stromberga svarīgākais uzdevums bija aizstāvēt Rīgu pret Krievijas caristes karaspēka aplenkumu, kas sākās 1709. gada 3. novembrī un ilga līdz 1710. gada 3. jūlijam, kad pēc Vidzemes kapitulācijas ģenerālis Strembergs bija spiests padoties un vairākus mēnešus pavadīja krievu gūstā.
Sukulenti
Sukulenti ir augi, kuru atsevišķas daļas ir biezākas un tuklākas nekā parastiem augiem, kas ļauj tiem pielāgoties ilgstoši sausiem apstākļiem un smilšainai augsnei. Sukulenti parasti vajadzīgo ūdens daudzumu uzkrāj stublājos vai lapās, bet dažkārt arī saknēs. Sukulenti savas neparastās uzbūves dēļ ir populāri krāšņumaugi.
Nilss Strembergs
Dzīvesgājums
Pēc gūstekņu apmaiņas pret ģenerāli Ādamu Veidi viņš atgriezās dzimtenē un 1711. gadā tika iecelts par Zviedrijas Tirdzniecības palātas un Valsts biroja priekšsēdētāju. Miris savā muižā Sēdermanlandē.
Sukulenti
Pie sukulentiem pieder, piemēram, kaktusi, alvejas un agaves, kā arī vairākas eiforbiju sugas.
Autoceļš P76
Vēsture
2015. gada 22. janvārī pieņemts lēmums, ka autoceļa P76 posma Aizkraukle-Sece (0,0-13,0km) seguma periodisko uzturēšanu veiks AS "AS Panevežio Keliai" par līgumcenu 236,319 EUR.
Ēriks Baijī
Ēriks Baijī (fr, dzimis ) ir Kotdivuāras futbolists, spēlē aizsarga pozīcijā. Pašlaik (2021) Baijī pārstāv Anglijas Premjerlīgas komandu Manchester United FC un Kotdivuāras futbola izlasi.
Karjera
Savu karjeru Baijī sāka La Liga komandā RCD Espanyol, kur spēlēja gan galvenajā komandā, gan rezerves komandā. 2015. gadā Baijī pievienojās citai La Liga komandai Villarreal CF, kur nospēlēja vienu sezonu. 2016. gadā pievienojās Manchester United.
Kotdivuāras futbola izlases sastāvā ir spēlējis 2015. gada Āfrikas Nāciju kausā, kur palīdzēja izlasei iegūt pirmo vietu.
Sasniegumi
Manchester United
Mišāni
Mišāni ir ciems Baltinavas novadā. Atrodas novada centrālajā daļā 3 km no novada centra Baltinavas un 259 km no Rīgas.
Apdzīvotā vieta atrodas pie autoceļa V468, Kaņepes upes krastā.
Kaspars Daugulis
Kaspars Daugulis (dzimis, miris ) bija latviešu skolotājs un dzejnieks.
Mācījās Mazsalacas draudzes skolā un Tērbatas apriņķa skolā. No 1862. līdz 1868. gadam strādāja par skolotāju Valtenberģu pamatskolā. Rakstīja un tulkoja no vācu valodas dzejoļus. Publicējās "Pēterburgas Avīzēs", "Ceļa Biedrī", "Mājas Viesī". Bija "Pēterburgas Avīžu" dzejas nodaļas līdzstrādnieks. Ap 1868. gadu pagastā iepirka Jaunalkšņu mājas, kļuva par zemnieku, un ar dzeju vairs nenodarbojās.
Cirks "Kolumbija"
"Cirks "Kolumbija"" (en) ir 2010. gada Bosnijas drāma. Filmas režisors un scenārija autors ir Daniss Tanovičs. Tās pamatā ir Bosnijas horvāta Ivica Džikičas tāda paša nosaukuma romāns. Galvenās lomas atveido Miki Manojlovičs, Mira Furlana, Boriss Lers un Jelena Stupljanina. Filamas darbība norisinās 1990. gadu sākumā Bosnijas un Hercegovinas Hercegovinas daļā, pēc Dienvidslāvijas izjukšanas un īsi pirms Dienvidslāvijas kariem, un tā stāsta par vīrieti, kurš pēc daudziem ārzemēs pavadītiem gadiem, izmantojot reģiona politiskos darījumus, atgriežas dzimtajā pilsētā, lai sastaptos ar savu pagātni un pašreizējo ģimeni.
Bosnija un Hercegovina filmu iesniedza 83. Kinoakadēmijas balvas atlasei kategorijā "Labākā starptautiskā spēlfilma", tomēr filmu balvai nenominēja.
Bārta (nozīmju atdalīšana)
Bārta var būt:
Jāņukroga grāvis
Jāņukroga grāvis (arī Jāņukrogus grāvis) ir Abavas labā krasta pieteka Dobeles un Tukuma novados.
Izteka - uz ziemeļiem no Aizstrautniekiem. Tek ziemeļrietumu virzienā, vidustecē pagriežoties uz rietumiem. Ietek Abavā augšpus Lestenes purva. Upi šķērso valsts autoceļi A9 (Rīga (Skulte)—Liepāja), V1101 (Dobele–Lestene–Tukums), V1484 (Jaunpils–Mazbites). Tās krastos neatrodas lielas apdzīvotās vietas.
Nokia 3310 (2017)
Izlaišana
2017. gada 14. februārī tika ziņots ka HMD Global Oy, Somijas ražotājam kuram ir ekskluzīvas tiesības Nokia zīmolam varētu prezentēt modernizētu Nokia 3310 versiju 2017. gada Mobile World Congress (MWC) konferencē Barselonā, Spānijā. 2017. gada 26. februārī tika izlaista modernizētā Nokia 3310 versija.
Tika izziņots ka Nokia 3310 darbosies tikai 2G tīklā, kas ir raisījis kritiku, jo telefons nebūs pieejams valstīs kurās 2G signāls ir jau atslēgts vai tas tiek šobrīd darīts.
Dizains un funkcijas
Telefonā ir dažādas standarta funkcijas kā FM radio, interneta pārlūks un balss ierakstītājs. Telefonam ir 2MP kamera fotoattēlu fotografēšanai un videoklipu filmēšanai. Oriģinālā Snake spēle ir aizvietota ar spēļu kompānijas Gameloft spēli Snake Xenzia, kurai ir uzlabotas grafikas un vairāk iespējas. Telefona dizains ir samērā līdzīgs 2000. gada telefona versijai. Telefons tiek ražots dažādās krāsās.
Ava Gārdnere
1941. gadā Gārdnere parakstīja līgumu ar MGM Studios. Viņai bija nelielas lomas vairākās filmās, līdz viņas tēlojums tika pamanīts filmā The Killers. Gārdnere kļuva par vienu no vadošajām Holivudas aktrisēm. Par lomu 1953. gada filmā Mogambo aktrise tika nominēta Amerikas Kinoakadēmijas balvai.
Filmējusies tādās filmās kā The Hucksters (1947), Show Boat (1951), The Snows of Kilimanjaro (1952), The Barefoot Contessa (1954), Bhowani Junction (1956), On the Beach (1959), Seven Days in May (1964), The Night of the Iguana (1964), The Life and Times of Judge Roy Bean (1972), Earthquake (1974) un The Cassandra Crossing (1976).
1999. gadā Amerikas Kinoinstitūts ierindoja Gārdneri 25. vietā izcilāko sieviešu kārtas zvaigžņu sarakstā.
Vājā mijiedarbība
Vājā mijiedarbība ir viena no četrām fundamentālajām mijiedarbībām dabā. Vājā spēka nesējdaļiņas, kas pieder pie bozoniem, apzīmē ar W+, W−, Z0 — tie ir tā saucamie W un Z bozoni. Vājā mijiedarbība izraisa dažus radioaktivitātes veidus, piemēram, bēta sabrukšanu atoma kodolos.
Vājo mijiedarbību tā dēvē tādēļ, ka tās izraisītie spēki ir daudz vājāki par stiprās un elektromagnētiskās mijiedarbības izraisītajiem spēkiem (tomēr daudz stiprāki par ceturto fundamentālo spēku — gravitāciju). Vājā mijiedarbība izpaužas tikai ārkārtīgi mazos attālumos — mazākos par atoma kodola izmēru. Tā nosaka daudzu elementārdaļiņu savstarpējās pārvērtības, piemēram, brīvā neitrona sabrukšanu.
Vājajā mijiedarbībā piedalās gandrīz visas zināmās elementārdaļiņas, izņēmums ir fotons.
Čehoslovākijas Otrā republika
Čehoslovākijas Republika (čehu un slovāku: Česko-Slovenská Republika) jeb Čehoslovākijas Otrā republika pastāvēja 169 dienas - no 1938. gada 30. septembra līdz 1939. gada 15. martam. Tā sastāvēja no Bohēmijas, Morāvijas, Silēzijas un Slovākijas un Piekarpatu Rutēnijas autonomajiem apgabaliem, no kuriem pēdējais 1938. gada 30. decembrī tika pārdēvēts par Karpatu Ukrainu.
Otrā republika izveidojās pēc Minhenes vienošanās, kad 1938. gada 1. oktobrī Čehoslovākija bija spiesta atdot Vācijai vācu apdzīvoto Sudetu apgabalu. Pēc Minhenes vienošanās noslēgšanas un Vācijas valdības skaidrojuma ārvalstu diplomātiem, ka Čehoslovākija tagad ir Vācijas satelītvalsts, Čehoslovākijas valdība centās izrādīt labvēlību Vācijai, aizliedzot valstī Komunistisko partiju, atstādinot visus ebreju skolotājus no darba vācu izglītības iestādēs Čehoslovākijā un pieņemot likumu, kas ļāva valstij pārņemt ebreju uzņēmumus. Turklāt valdība ļāva valsts bankām faktiski nonākt Vācijas un Čehoslovākijas kopīgā kontrolē. Saskaņā ar 1938. gada 2. novembra Pirmo Vīnes arbitrāžu Slovākijas un Piekarpatu Rutēnijas dienvidu daļas tika nodotas Ungārijai.
Otrā republika tika likvidēta, kad 1939. gada 15. martā Vācija iebruka Čehijā un izveidoja Bohēmijas un Morāvijas protektorātu. Tajā pašā dienā, kad Vācija okupēja Čehoslovākiju, Vācijas valdība Čehoslovākijas prezidentu Emilu Hāhu iecēla par Bohēmijas un Morāvijas protektorāta valsts prezidentu, un šo amatu viņš ieņēma visu kara laiku.
Vēsture
Čehoslovākija bija kļuvusi par pārpalikumu no sava agrākā veidola un tagad bija ievērojami novājināta valsts. Minhenes vienošanās rezultātā Bohēmija un Morāvija bija zaudējušas aptuveni 38% no to kopējās teritorijas, kas bija atvēlēta Vācijai, un tajā dzīvoja aptuveni 3,2 miljoni vācu un 750 000 čehu iedzīvotāju. Jaunā valsts bija zaudējusi dabisko robežu un dārgi izmaksājušo robežu nocietinājumu sistēmu, un tā bija militāri neaizsargājama.
Ungārija saņēma 11 882 km2 Slovākijas dienvidos un Karpatu Rutēnijas dienvidos, saskaņā ar 1941. gada tautas skaitīšanas datiem aptuveni 86,5 procenti šīs teritorijas iedzīvotāju bija ungāri. Polija ieguva Česki Tešīnas pilsētu ar apkārtējo teritoriju - aptuveni 906 km2, aptuveni 250 000 iedzīvotāju, galvenokārt poļu, un divas nelielas pierobežas teritorijas Slovākijas ziemeļos, precīzāk, Spišas un Oravas reģionos - 226 km2, 4280 iedzīvotāju, no tiem tikai 0,3 % poļu. Čehoslovākijas valdībai bija problēmas rūpēties par 115 000 čehu un 30 000 vācu bēgļu, kas bija aizbēguši uz atlikušo Čehoslovākijas daļu.
Arī valsts politiskajā sistēmā valdīja haoss. Pēc Edvarda Beneša atkāpšanās no amata 5. oktobrī premjerministrs Jans Sirovijs saskaņā ar konstitūciju pārņēma lielāko daļu prezidenta pienākumu, līdz 1938. gada 30. novembrī par prezidentu tika ievēlēts Emils Hāha. Hāha tika izraudzīts katolicisma un konservatīvisma dēļ, kā arī tāpēc, ka viņš nebija iesaistīts nevienā valdībā, kas noveda pie valsts sadalīšanas. Viņš 1938. gada 1. decembrī par premjerministru iecēla Rūdolfu Beranu, kurš kopš 1933. gada bija Agrārās partijas līderis.
Atšķirībā no vairuma agrāriešu, Berans bija skeptisks pret liberālismu un demokrātiju. Komunistiskā partija tika likvidēta, lai gan tās locekļi varēja palikt parlamentā. Tika ieviesta stingra cenzūra, kā arī tika pieņemts pilnvarojuma likums, kas ļāva valdībai valdīt bez parlamenta. Lielākā daļa Čehijas zemju nesociālistisko partiju apvienojās Nacionālās vienotības partijā, kuras vadītājs bija Berans.
Etniskās attiecības
Ievērojami novājinātā Čeho-Slovākijas Republika bija spiesta ievērojami piekāpties nečehu iedzīvotājiem. Pēc Minhenes vienošanās Čehoslovākijas armija pārcēla daļu savu vienību, kas sākotnēji atradās čehu zemēs, uz Slovākiju, lai pretdarbotos acīmredzamajiem ungāru mēģinājumiem pārskatīt Slovākijas robežas.
Čehoslovākijas valdība 1938. gada 6. oktobrī pieņēma Žilinas vienošanos, kas paredzēja izveidot autonomu Slovākijas valdību ar visām slovāku partijām, izņemot sociāldemokrātus. Par tās vadītāju tika iecelts Jozefs Tiso. Vienīgās kopējās ministrijas, kas palika, bija Valsts aizsardzības, Ārlietu un Finanšu ministrija.
Līdzīgi arī abas lielākās frakcijas Piekarpatu Rutēnijā, rusofili un ukrainofili, vienojās par autonomas valdības izveidi, kas tika izveidota 1938. gada 8. oktobrī. Atspoguļojot modernās ukraiņu nacionālās apziņas izplatību, proukrainiskā frakcija, ko vadīja Avhustins Vološins, ieguva kontroli pār vietējo valdību, un Piekarpatu Rutēniju pārdēvēja par Karpatu Ukrainu.
Shirak SC
Gjumri "Shirak" ir Armēnijas futbola klubs, kas spēlē Armēnijas Premjerlīgā. Kluba futbolisti ir četras reizes izcīnījuši Armēnijas čempiontitulu un divreiz uzvarējuši Armēnijas kausa izcīņā. Mājas spēles aizvada Gjumri pilsētas stadionā.
Tārpeja
Tārpeja ir hipotētisks tunelis vai caurums laiktelpā, kurš var beigties citā Visumā vai citā mūsu Visuma telpas punktā vai laikā. Tārpejas daudzkārt aprakstītas zinātniski fantastiskajā literatūrā, kur tās dod iespēju ceļot starp zvaigznēm un galaktikām (vai pat uz citiem Visumiem) cilvēkam pieņemamā laikā.
Vēsture
Līdz divdesmitā gadsimta sākumam cilvēki ticēja absolūtam laikam. Tas ir, ticēja, ka ikvienu notikumu var unikāli apzīmēt ar skaitli, ko dēvē par "laiku", un visi precīzi pulksteņi vienādi rādīs intervālu starp diviem notikumiem. Taču atklājums, ka gaismas ātrums ir vienāds katram vērotājam neatkarīgi no tā kustības, noveda pie relativitātes teorijas — un arī pie atteikšanās no domas, ka pastāv unikāls absolūts laiks.
1935. gadā Alberts Einšteins un Nātans Rozens uzrakstīja rakstu, kurā norādīja, ka vispārīgā relativitātes teorija pieļauj tārpejas, ko viņi nosauca par tiltiem.
Tārpejas mehānisms
Tārpejas sastāv no divām lodveida "mutēm" un "kakla", kas tās savieno. Daži vispārējās relativitātes teorijas risinājumi pieļauj tādu tārpeju eksistenci, kur mutes vietā ir sastopams melnais caurums. Tomēr dabisks melnais caurums pats no sevis neveido tārpeju. Tārpejas spēj ne tikai savienot divus dažādus visuma reģionus, bet arī divus dažādus visumus. Daži zinātnieki ir izteikuši varbūtību par iespējamību ceļot laikā, ko apstiprina angļu zinātnieks Stīvens Hokings.